Legal Document

Category: 1

Text:
82. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 230158/1824 της 9/19 Μαρτ. 1974 (ΦΕΚ Β΄ 337) Περί χρήσεως του εντομοκτόνου LINDANE. ΄Εχοντες υπ’ όψει: α)Τας περί ελέγχου κυκλοφορίας γεωργικών φαρμάκων διατάξεις του Νόμ. 2147/1952 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας». β)Τας διατάξεις του Β.Δ. 284/21.3.1966 «περί θέσεως εν ισχύι διατάξεών τινων περί ελέγχου των κυκλοφορούντων γεωργικής χρήσεως φαρμάκων του Νόμ. 2147/1952». γ)Την υπ’ αριθ. 256700/4200/εγκ. 512/15.5.1972 απόφασιν του Υπουργού Εθνικής Οικονομίας «περί απαγορεύσεως εισαγωγής, εμπορίας και χρήσεως εντομοκτόνου ΒΗC. TOXAPHENE και STROBANE και αναστολής εισαγωγής εντομοκτόνου LINDANE, ENDOSULFAN και METHOXYCHLOR». δ)Τας υπ’ αριθ. 291691/7041/εγκ. 702/7.8.1972, 203300/160/9.1.1973 υπουργικάς αποφάσεις «περί εισαγωγής γεωργικών φαρμάκων LINDANE και ENDOSULFAN». ε)Την υπ’ αριθ. 470/2/18.12.1973 γνωμάτευσιν της Επιτροπής Ελέγχου Γεωργικών Φαρμάκων. ς)Το Ν.Δ. 175/24.9.1973 «περί Υπουργικού Συμβουλίου και Υπουργείων», ως και το Π.Δ. 396/8.10.1973, δι’ ου ετέθησαν εν ισχύι αι διατάξεις του εν λόγω Ν.Δ/τος, αποφασίζομεν: 1.Επιτρέπομεν την χρήσιν του εντομοκτόνου LINDANE, υφ’ οιανδήποτε μορφήν σκευάσματος (κόνις επιπάσεως, βρέξιμος κόνις κλπ.), μόνον εις τας ακολούθους περιπτώσεις: α)Δι’ επένδυσιν σπόρων. β)Δι’ επεμβάσεις εις το έδαφος. 2.Η παρούσα, ης η ισχύς άρχεται από 1 Ιαν. 1975, δημοσιευθήτω δια της Εφημερίδος της Κυβερνήσεως.